SGC เทรด SET วันแรก นักลงทุนตอบรับล้นหลาม
SGC ลั่นระฆังเทรดวันแรก นักลงทุนตอบรับล้นหลาม นับเป็นอีกก้าวสำคัญสู่ความยั่งยืน
SGC ลั่นระฆังเทรดวันแรก นักลงทุนตอบรับล้นหลาม นับเป็นอีกก้าวสำคัญสู่ความยั่งยืน
13 ธ.ค. 2565

นางสาวบุษบา กุลศิริธรรม กรรมการผู้จัดการ บริษัท เอสจี แคปปิตอล จำกัด (มหาชน) หรือ SGC หนึ่งในผู้นำธุรกิจสินเชื่อที่ครองใจลูกค้าทั่วประเทศ เฉลิมฉลองความสำเร็จในโอกาสเข้าซื้อขายวันแรกในตลาดหลักทรัพย์แห่งประเทศไทย (SET) ในวันที่ 13 ธันวาคม 2565 นี้นับเป็นอีกก้าวสำคัญสู่ความยั่งยืน
โดยมีนายอดิศักดิ์ สุขุมวิทยา, นายกิตติพงศ์ กนกวิไลรัตน์ ตลอดจนคณะกรรมการ และคณะผู้บริหาร SGC ร่วมเป็นเกียรติในงาน พร้อมด้วย นายแมนพงศ์ เสนาณรงค์ รองผู้จัดการ หัวหน้าสายงานผู้ออกหลักทรัพย์ และนายอำนวย จิรมหาโภคา ผู้ช่วยผู้จัดการ หัวหน้ากลุ่มงานผู้ออกหลักทรัพย์ ตลาดหลักทรัพย์แห่งประเทศไทย, ดร.ก้องเกียรติ โอภาสวงการ ประธานกรรมการบริหาร บริษัท เอเซีย พลัส กรุ๊ป โฮลดิ้งส์ จำกัด (มหาชน), นายธีร์ จารุศร กรรมการผู้จัดการ หัวหน้าฝ่ายวาณิชธนกิจและตลาดทุน บริษัทหลักทรัพย์ เมย์แบงก์ (ประเทศไทย) จำกัด (มหาชน) ร่วมยินดี ณ อาคารตลาดหลักทรัพย์แห่งประเทศไทย ถ.รัชดาภิเษก เมื่อเร็วๆ นี้
ทั้งนี้ SGC เข้าซื้อขายวันแรกใน SET ทำราคาเปิดตลาดที่ 4.06 บาท เพิ่มขึ้น 0.16 บาท หรือ 4.10% จากราคาไอพีโอ 3.90 บาท